Diari Oficial de la Generalitat Valenciana


Sumari del DOGV 8538, del 30-04-2019 (2019/3579)

RESOLUCIÓ de 6 de març de 2019, del director territorial de Castelló, sobre delegació de competències per a l'autorització de sol·licituds per al control del porc senglar mitjançant esperes nocturnes en les zones comunes de caça de la província de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8538

Data del DOGV
:   30-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3579


Data del document
:   06-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 6 de març de 2019, del director territorial de Castelló, sobre delegació de competències per a l'autorització de sol·licituds per al control del porc senglar mitjançant esperes nocturnes en les zones comunes de caça de la província de Castelló. [2019/3579]  
La Llei 13/2004, de 27 de desembre, de caça de la Comunitat Valenciana, en l'article 12.1.a, estableix que queden prohibides en l'exercici de la caça esportiva la caça nocturna, excepte quan expressament s'autoritze per raó de la seua tradició per a la caça d'aus aquàtiques, així com per a la caça del porc senglar en la modalitat d'espera.  
L'article 10 de l'Ordre 3/2012, de 19 de gener, de la Conselleria d'Infraestructures, Territori i Medi Ambient, per la qual es regula la caça i control del senglar a la Comunitat Valenciana regula la caça en les zones comunes, i estableix que «quan en aquestes zones calga el control del porc senglar fora del període general de 8 setmanes per a la caça amb armes que s'estableix en l'ordre anual de vedes, el director territorial de la conselleria competent en matèria de caça podrà emetre autoritzacions de control del porc senglar per danys amb armes o altres tècniques. Estarà legitimat per a sol·licitar-les el propietari de les parcel·les afectades, el titular del bé danyat o una associació d'agricultors. Aquest tipus de control en zones comunes només podrà concedir-se en cultius, des de 15 dies abans de l'inici previsible dels danys fins a la collita o última collita.  
Llei 40/2015, d'1 d'octubre, de règim jurídic del sector públic estableix que «Els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa Administració, encara que no siguen jeràrquicament dependents, o en els organismes públics o entitats de dret públic vinculats o dependents d'aquelles».  
El Decret 7/2015, de 29 de juny, modificat pel Decret 10/2015, de 7 de juliol, tots dos del president de la Generalitat, així com el Decret 103/2015, de 7 de juliol, del Consell, van assignar les competències sobre gestió forestal a la Conselleria d'Agricultura, Medi Ambient, Canvi Climàtic i Desenvolupament Rural. El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en els articles 24 i 25 estableix que, com a expressió del principi de desconcentració administrativa, en cadascuna de les capitals de les províncies d'Alacant, Castelló i València hi haurà una direcció territorial, al capdavant de la qual estarà el director territorial, sota la dependència orgànica de la sotssecretaria i amb competència en el territori de la respectiva província, que exercirà, entre altres, les funcions que li atribueixen les disposicions vigents. Aquestes direccions territorials depenen funcionalment de les direccions generals en consideració a la matèria a què, en cada cas, es referisca la corresponent actuació administrativa.  
Amb la finalitat d'agilitar la tramitació de les autoritzacions per a la realització d'esperes nocturnes de senglar en zona comuna de caça per al control d'aquesta espècie establides en l'Ordre 3/2012, de 19 de gener, de la Conselleria d'Infraestructures, Territori i Medi Ambient, per la qual es regula la caça i control del porc senglar a la Comunitat Valenciana, d'acord amb el que s'estableix en la Llei 40/2015, d'1 d'octubre, de règim jurídic del sector públic, així com Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Delegar, en els caps de comarca mediambiental dependents de la Direcció Territorial a Castelló de la Conselleria d'Agricultura, Medi Ambient, Canvi Climàtic i Desenvolupament Rural, l'exercici de la competència per a resoldre les sol·licituds per al control del senglar mitjançant esperes nocturnes en les zones comunes de caça de la província de Castelló.  
Les sol·licituds per al control del porc senglar mitjançant esperes nocturnes en les zones comunes de caça de la província de Castelló es realitzarà d'acord amb l'imprés que s'adjunta a aquesta resolució.  
L'autorització que s'emeta tindrà una duració màxima de 2 mesos des de la data de resolució, per a 3 dies a la setmana, i exclusivament per a un lloc per parcel·la cadastral i dia.  
El titular de l'autorització haurà d'anotar els exemplars que es capturen cada dia que es realitze una espera, i es comunicaran mitjançant model normalitzat els resultats obtinguts a aquesta direcció territorial quan finalitze el període de control.  
  
Segon  
Aquestes delegacions de competència no suposen la transferència de la titularitat de la competència, sinó només el seu exercici, per la qual cosa les resolucions que s'adopten es consideraran dictades pel director territorial.  
  
Tercer  
Les resolucions administratives que s'adopten per delegació indicaran expressament aquesta circumstància i es notificaran al Servei Territorial de Medi Ambient de Castelló en 24 hores.  
  
Quart  
La present delegació de competències no serà obstacle per a l'avocació del coneixement i resolució d'un assumpte concret, d'acord amb el que s'estableix en la Llei 40/2015, d'1 d'octubre, de règim jurídic del sector públic.  
  
Cinqué  
La present resolució de delegació de competències farà efecte a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa es podrà presentar recurs d'alçada davant el director general de Medi Natural i d'Avaluació Ambiental en el termini d'un mes a partir de l'endemà de la data de recepció de la present notificació d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 6 de març de 2019.- El director territorial: Antoni Lluis García Sanz.